EkBass/fiwiki-20250220-pages-articles huggingface dataset:
CB Gran Canaria

Club Baloncesto Gran Canaria – Claret, S.A.D., lyhyemmin CB Gran Canaria, on espanjalainen koripalloseura Kanariansaarten Las Palmasista. Se pelaa kotiottelunsa Gran Canaria Arenalla. Gran Canaria hävisi ULEB Eurocupin loppuottelun vuonna 2015. Keväällä 2013 se ylsi Liga ACB:n välieriin. Vuonna 2016 Gran Canaria pelasi Espanjan cupin loppuottelussa.http://basketball.eurobasket.com/team/Spain/Herbalife-Gran- Canaria/1312?Page=5eurocupbasketball.com == Seurassa pelanneita == * Sasu Salin * Walter Tavares * Kirk Penney * / Marcus Norris * Pablo Aguilar == Lähteet == * Seuran esittely acb.com * Seuran esittely eurocupbasketball.com * Seura eurobasket.com-sivustolla === Viitteet === == Aiheesta muualla == * Seuran verkkosivut Luokka:Gran Canaria Luokka:Espanjalaiset koripalloseurat
Eurodisko

Eurodisko voi viitata seuraaviin: * disko (musiikinlaji) * eurodance
Atlantic Petroleum

Atlantic Petroleum on färsaarelainen energiateollisuuden yhtiö. Se on erikoistunut öljyn ja maakaasun löytämiseen Pohjoisella-Atlantilla. Yhtiön pääkonttori sijaitsee Tórshavnissa, mutta sillä on kaksi tutkimuskeskusta, joista toinen on Lontoossa ja toinen Bergenissä. Vuoden 2014 päätteeksi sen liikevaihto oli 343 miljoonaa Tanskan kruunua ja tilikauden tappio oli 218 miljoonaa kruunua. Henkilökuntaa yhtiöllä oli samana vuonna noin 27. Yhtiön osake noteerataan Kööpenhaminan pörssissä. == Katso myös == * Luettelo Kööpenhaminan pörssissä noteeratuista yhtiöistä ==Lähteet== Luokka:Tanskalaiset pörssiyhtiöt Luokka:Färsaaret Luokka:Tanskalaiset energiayhtiöt
Benjamin Savšek

Benjamin Savšek (s. 24. maaliskuuta 1987 Ljubljana) on slovenialainen koskimelonnan kanadalaisyksikön (C-1) maailman- ja Euroopan-mestari sekä olympiavoittaja. Savšek sijoittui kymmenenneksi Nottinghamin EM-kilpailuissa 2009. Seuraavana vuonna hän oli Čunovon EM-kilpailuissa kuudes ja Tacenin MM- kilpailuissa seitsemäs. Vuonna 2012 hän saavutti pronssia Augsburgin EM- kilpailuissa, oli kahdeksas Lontoon olympialaisissa ja voitti maailmancupkilpailun Prahassa. Savšek saavutti 2013 kanadalaisyksikössä henkilökohtaisen MM-pronssin Prahassa ja joukkuekilpailun EM-pronssia Krakovassa. Hän voitti maailmancupin joukkuekilpailut Augsburgissa, La Seu d'Urgellissa ja Tacenissa. Seuraavana vuonna hän voitti joukkuekilpailun Euroopan-mestaruuden Wienissä ja oli henkilökohtaisessa kilpailussa kuudes. Deep Creekin MM-kilpailuissa hän saavutti henkilökohtaisessa kilpailussa hopeaa ja joukkuekilpailussa pronssia. Hän voitti maailmancupin kilpailun Ljubljanassa. Savšek voitti kanadalaisyksikön Euroopan-mestaruuden Markkleebergissä 2015. Saman vuoden MM-kilpailuissa Lontoossa hän sai henkilökohtaisessa kilpailussa hopeaa ja joukkuekilpailussa pronssia. Hän sijoittui kuudenneksi Rio de Janeiron olympialaisissa 2016. Savšek saavutti Tacenin EM-kilpailuissa 2017 hopeaa joukkuekilpailussa ja sijoittui henkilökohtaisessa kilpailussa neljänneksi. Hän voitti maailmancupin kilpailun La Seu d'Urgellissa. Hän voitti samana vuonna henkilökohtaisen maailmanmestaruuden Paussa vajaan puolentoista sekunnin erolla slovakialaiseen Alexander Slafkovskýyn. Savšek saavutti Rio de Janeiron MM-kilpailuissa 2018 hopeaa joukkuekilpailussa ja oli henkilökohtaisessa kilpailussa seitsemäs. EM- kilpailuissa Paussa 2019 ja Prahassa 2020 hän voitti kultaa kanadalaisyksikön henkilökohtaisessa ja joukkuekilpailussa. Vuoden 2021 EM-kilpailuissa Ivreassa hän oli henkilökohtaisessa kilpailussa kuudes ja sai joukkuepronssia. Vuodelle 2021 siirretyissä Tokion olympialaisissa Savšek voitti kultaa kanadalaisyksikössä. Saman vuoden MM-kilpailuissa hän oli henkilökohtaisessa kilpailussa yhdeksäs ja joukkuekilpailussa viides. Savšek voitti kanadalaisyksikön Euroopan-mestaruuden Liptovský Mikulášissa 2022. Hän voitti samana vuonna joukkuekilpailun maailmanmestaruuden Augsburgissa ja oli henkilökohtaisessa kilpailussa neljäs. Krakovan Euroopan kisoissa 2023 hän sijoittui kuudenneksi. Hän voitti samana vuonna henkilökohtaisen kilpailun maailmanmestaruuden Lee Valleyssa sekä Prahan maailmancupkilpailun. == Lähteet == Luokka:Slovenialaiset koskimelojat Luokka:Slovenialaiset olympiavoittajat Luokka:Vuonna 1987 syntyneet Luokka:Elävät henkilöt
Silmä ja henki

Silmä ja henki () on ranskalaisen fenomenologisen filosofin Maurice Merleau- Pontyn vuonna 1960 ilmestynyt essee, joka ilmestyi kirjana 1964. Essee on viimeinen Merleau-Pontyn elinaikana julkaistu teksti. Teoksen on suomentanut Kimmo Pasanen nimellä Silmä ja mieli ja sen on julkaissut Kustannus Oy Taide vuonna 1993. Teoksessa on suomentajan jälkisanat. Toinen, uusittu painos ilmestyi 2006. Esseestä julkaistiin uusi suomennos nimellä Silmä ja henki vuonna 2012 Merleau-Pontyn suomennosvalikoimassa Filosofisia kirjoituksia. == Lähteet == == Kirjallisuutta == * * Luokka:Esseet Luokka:Kirjat mannermaisesta filosofiasta Luokka:Ranskalaiset tietokirjat Luokka:Vuoden 1964 kirjat
OMX Iceland 8

OMX Iceland 8 tai OMXI8 on Islannin pörssin osakeindeksi. Se on markkina- arvopainotettu indeksi, joka koostuu Islannin pörssin kahdeksasta vaihdetuimmasta osakkeesta. Se korvasi vanhan OMX Iceland 15-indeksin Islannin vuoden 2008 talousromahduksen jälkeen. Indeksi päivitettiin laajemmaksi OMX Iceland 10 -indeksiksi heinäkuussa 2019. ==Koostumus== Tilanne 21. helmikuuta 2016 Yhtiö Osaketunnus Ala Eimskipafélag Íslands EIM Logistiikka HB Grandi GRND Kalastus Icelandair Group ICEAIR Matkailuala Marel MARL Ruokateollisuus N1 N1 Vähittäismyynti Reitir Reitir Kiinteistö Síminn SIMINN Teleoperaattori Vátryggingafélag Íslands VIS Vakuutusala ==Lähteet== Luokka:OMX Iceland 8 -indeksi
Filosofisia kirjoituksia

Filosofisia kirjoituksia on vuonna 2012 ilmestynyt suomennoskokoelma ranskalaisen fenomenologisen filosofin Maurice Merleau-Pontyn esseitä 1940-luvun puolivälistä vuoteen 1961. Kirjoitukset ovat suomentaneet filosofi Miika Luoto ja kääntäjä Tarja Roinila. Suomennoksen on kustantanut Nemo. Tekstit kokoavat läpileikkauksen Merleau-Pontyn keskeisistä teemoista. Valikoima sisältää muun muassa esseen Silmä ja henki, jonka aikaisempi käännös on ilmestynyt nimellä Silmä ja mieli. Harri Mäcklinin arvion (Helsingin Sanomat) mukaan teos käy erityisen hyvin sellaiselle, jolle fenomenologinen ajattelu ei ole tuttu. Hän kiitti myös suomennosta, sillä vaikka Merleau- Pontyn ilmaisu on selkeää, kääntäminen ei ole helppoa, sillä hänen käsittelemänsä asiat eivät ole helposti sanoin ilmaistavissa. Suomentajat Miika Luoto ja Tarja Roinila saivat teoksesta vuoden 2013 J. A. Hollon palkinnon. == Lähteet == Luokka:Kirjat mannermaisesta filosofiasta Luokka:Suomalaiset filosofian tietokirjat Luokka:Vuoden 2012 kirjat
Olli Kestilä

Olli Heikki Kestilä (5. elokuuta 1920 Naantali – 3. huhtikuuta 2013 Turku) oli suomalainen arkkitehti, joka suunnitteli paljon merkittäviä kohteita erityisesti kotikaupunkiinsa Turkuun.Antinluoma, Iina: Olli Kestilän kädenjälki näkyy Turun kaupunkikuvassa , Turun Sanomat 26.8.2005. Viitattu 22.2.2016. Olli Kestilä aloitti arkkitehtuuriopinnot Teknillisessä korkeakoulussa syksyllä 1939, mutta talvisota keskeytti pian opinnot ja toi kutsun Turun ilmatorjuntapatteristoon. Kestilä valmistui 1947 ja sai Ranskan valtion vuoden mittaisen stipendin Pariisiin, jossa hän jatkoi opintojaan ja pääsi työskentelemään Le Corbusierin toimistossa. Tuon jälkeen hänet palkattiin Erik Bryggmanin toimistoon, kunnes tämän kuolema 1955 lakkautti sen ja Kestilää pyydettiin viimeistelemään oman toimistonsa nimissä muun muassa Bryggmanilta kesken jääneet Turun linnan restaurointisuunnitelmat. Olli Kestilän isä oli Kestilän Pukimon omistaja, kauppaneuvos Heikki Kestilä.Kestilä, Kaarlo Heikki, Kuka kukin on 1954, Runeberg-projekti. Olli Kestilä suunnitteli perheyritykselle tehtaan Turun Brahenkadulle sekä nykyisin Kestilänkulmana tunnetun pääkonttorin ja -myymälän Yliopiston- ja Humalistonkadun kulmaan. == Suunnittelutöitä == * Linnankatu 5, Turku, asuinkerrostalo, 1957Linnankatu 5 , Oikotie. Viitattu 22.2.2016.Nummelin, Juri: Turun puretut talot, Julkaisemattomia-blogi 6.2.2010. Viitattu 22.2.2016. * Puistokatu 3, Turku, asuinkerrostalo, 1955 * Kestilän toimitalo ”Kestilänkulma”, yhdessä Knut von Troilin kanssa, 1955 * Kestilän tehtaat, Brahenkatu, Turku, 1956 * Ristikankaan kappeli, Lappeenranta, 1957, suunnitelman viimeistely Erik Bryggmanin kuoltua 1955 * Mynämäen kirkon restaurointi, 1959–1960Mynämäen kirkko, RKY, Museovirasto 2009. Viitattu 22.2.2106. * Naantalin kirkon kirkkosalin restaurointi, 1963–1965Naantalin kirkko ja Ailostenniemi, RKY, Museovirasto 2009. Viitattu 22.2.2106. * Loimaan maalaiskunnan, Taivassalon, Maskun, Huittisten ja Sauvon kirkkojen restaurointi 1950–1960-lukujen vaihteessa. *Kauttuan Seurakuntakoti, 1967 == Lähteet == Luokka:Suomalaiset arkkitehdit Luokka:Vuonna 1920 syntyneet Luokka:vuonna 2013 kuolleet
Ramón Muntaner

Ramon Muntaner (n. 1265 – 1336) oli katalonialainen sotilas, joka kirjoitti kronikan seikkailuistaan palkkasotilasjoukon komentajana. Se on tärkeimpiä keskiaikaisia katalaaninkielisiä tekstejä, ja kertoo Aragonian kuningaskunnan kultakaudesta. Muntaner syntyi Peraladassa. Hän ei palannut sinne vuoden 1285 jälkeen, voi olla että hänen lapusuudenkotinsa tuhoutui ranskalaisten hyökkäyksessä. Hänen tiedetään olleen Valenciassa ja Montpellier’ssa, mahdollisesti Mallorcan Jaakko II:n palveluksessa. Hän osallistui Menorcan valtaukseen 1286-1287 ja Messinan puolustukseen, kun Sisiliaa piiritettiin vuonna 1300. Sisiliassa hän liittyi kenraali Roger de Florin joukkoihin Katalonian komppaniassa ja kunnostautui Gallipolin puolustuksessa vuonna 1306. Hn erosi komppaniasta liittyäkseen Mallorcan prinssi Ferranin seurueeseen, ja taisteli Thásoksella, Almyrósissa ja Skópelosilla ennen kuin joutui venetsialaisten vangiksi. Hän palasi hetkeksi Kataloniaan, mutta lähti uudelleen Sisiliaan 1309. Siellä hän osallistui Djerban ja Kerkenna-saarten hallintoon. Muntaner kirjoitti kronikkaansa kolme vuotta alkaen vuonna 1325. Vuonna 1332 hän muutti perheineen Mallorcalle kuningas Jaakko III:n hoviin, ja kuoli seuraavana vuonna. Häneltä jäi kaksi poikaa ja tytär. == Lähteet == == Aiheesta muualla == * Muntanerin kronikka Luokka:Keskiajan henkilöt Luokka:Katalonialaiset henkilöt Luokka:Palkkasotilaat Luokka:Vuonna 1265 syntyneet Luokka:Vuonna 1336 kuolleet
Brim

Brim hf. (vuoteen 2019 HB Grandi)https://web.archive.org/web/20210512100023/https://www.frettabladid.is/markadurinn/hb- grandi-verdur-brim-og-kaupir-solufelogin/ on islantilainen kalastusalan yritys. Sen pääkonttori on Reykjavíkissa ja se työllistää noin 950 henkeä. Vuonna 2014 sen liikevaihto oli 215 miljoonaa euroa, josta liikevoittoa 36,5 miljoonaa euroa. Sen osake noteerataan Islannin pörssissä. ==Lähteet== Luokka:Islantilaiset pörssiyhtiöt
Valium Kiharat / Seksihullut

Valium Kiharat / Seksihullut on saman nimisten punkyhtyeiden split-albumi, joka julkaistiin heinäkuussa 2009. == Kappaleet == ;Valium Kiharat #Tapa #Iskujoukot #Taisteluun yhdistyneinä ;Seksihullut # * Kiimaiset poliisit #12-lasta #Sukupuolitauti #Seksihullu #Leena == Kokoonpano == ;Valium Kiharat * Mikko – laulu * Eero – kitara * Jere – bassokitara * Olli – rummut ;Seksihullut * Sirpa – laulu * Jyrki – laulu, kitara * Jarkko – kitara * Tuuli – bassokitara * Vilu – rummut == Aiheesta muualla == * valiumkiharat.bandcamp.com * discogs.com * finnmusic.net Luokka:Vuoden 2009 split-albumit Luokka:Seksihullujen albumit
Tampereen Reserviupseerit

Tampereen Reserviupseerit ry (TamRU) on vuonna 1930 perustettu reserviupseeriyhdistys. TamRU on Suomen Reserviupseeriliiton ja Pirkanmaan Reserviupseeripiirin jäsenyhdistys. Lähes tuhannesta jäsenestä kolmannes on alle 30-vuotiaita nuoria upseereita, kolmannes vanhempia asevelvollisia reserviupseereita ja vanhin kolmannes yli 60-vuotiaita täysinpalvelleita senioreja. Yhdistyksen tehtävänä on ylläpitää reserviupseerien sotilaallisia tietoja ja taitoja, johtajakykyä ja valmiuksia, sekä toimia jäsentensä yhdyssiteenä Reserviupseeriliittoon, Maanpuolustuskoulutusyhdistykseen, Puolustusvoimiin ja muihin maanpuolustuksellisiin yhdistyksiin ja kiltoihin. Toiminnan päämääränä on Suomen kokonaisturvallisuuden edistäminen. == Historia == Tampereen Reserviupseerikerhon perustava kokous pidettiin Tampereella Ratinanlinnassa 27.3.1930. Läsnä oli 22 reserviupseeria. Kerhon ensimmäiseksi puheenjohtajaksi valittiin S. R. Öhrnberg (Örmälä). Toimiluvan kerho sai 11.4.1930.Ruusukallio 2000 s. 20 11.11.1997 yhdistys vaihtoi nimekseen Tampereen Reserviupseerit.Ruusukallio 2000 s. 205 == TamRU:n puheenjohtajat == * S. R. Örmälä 1930–1936 * Albert Peltonen 1937–1939 * Reino Reiska 1940–1941, 1945–1954 * Ville Solja 1942–1944 * Jarl Berg 1955–1958 * Martti Siukosaari 1959–1967 * Olavi Harala 1968–1972 * Jorma Kotisaari 1973–1977 * Timo Mitrunen 1978–1980 * Erkki Molander 1981–1984 * Veijo Kantee 1985–1988 * Matti Arvela 1989–1993 * Timo Lepistö 1994–1996 * Sakari Haukka 1997–2000 * Matti Hokkanen 2001–2005 * Jarmo Talasrinne 2006–2007 * Antti Saarelma 2008 * Jorma Suonio 2009–2012 * Mikko Hörkkö 2013–2017 * Jyrki Keto-Tokoi 2018–2021 * Anu Heikkilä 2022– == Katso myös == * Suomen Reserviupseeriliitto * Reserviupseeri == Lähteet == * * ===Viitteet=== == Aiheesta muualla == * Tampereen Reserviupseerit ry * Tampereen Reserviupseerit ry (Facebook) * Pirkanmaan Reserviupseeripiiri ry Luokka:Suomen Reserviupseeriliitto Luokka:Tamperelaiset järjestöt
Seksihullut (EP)

Seksihullut on saman nimisen punkyhtyeen EP-levy, joka julkaistiin kesällä 2009. == Kappaleet == ;A-puoli #Papukaija #Panttivankitilanne #Papukaija 2 ;B-puoli # * Apua! Mä kuolen #Synttärit #Seksihullut tulee == Kokoonpano == * Sirpa – laulu * Jyrki – laulu, kitara * Jarkko – kitara * Tuuli – bassokitara * Vilu – rummut == Aiheesta muualla == * Seksihullut EP finnmusic.net -sivustolla * Seksihullut EP discogs.com -sivustolla Luokka:Vuoden 2009 EP:t Luokka:Seksihullujen albumit
Metka Sparavec

Metka Sparavec-Fain (o.s. Sparavec, s. 9. joulukuuta 1978 Maribor) on slovenialainen uimari, joka edusti aktiiviurallaan seuroja PK Branik ja PK Ilirija. Sparavec saavutti Istanbulin pitkän radan EM-kilpailuissa 1999 pronssia 50 metrin selkäuinnissa ajalla 29,25. Samojen kisojen 100 metrin selkäuinnissa hän sijoittui neljänneksi. Sevillan pitkän radan EM-kilpailuissa 1997 hän oli kuudes 50 metrin vapaauinnissa. Rostockin lyhyen radan EM- kilpailuissa 1996 hän sijoittui neljänneksi 50 metrin selkäuinnissa, kuudenneksi 50 metrin vapaauinnissa ja seitsemänneksi 50 metrin perhosuinnissa. Sparavec sijoittui 1996 Atlantan olympialaisissa 50 metrin vapaauinnissa 25:nneksi ja 100 metrin vapaauinnissa 28:nneksi. Perthin MM- kilpailuissa 1998 hän oli 100 metrin vapaauinnissa kahdestoista. Hongkongin lyhyen radan MM-kilpailuissa 1999 hän sijoittui 50 metrin selkäuinnissa kahdeksanneksi. Hän sai Välimeren kilpailuissa 1997 pronssia 50 metrin vapaauinnissa. == Lähteet == Luokka:Slovenialaiset uimarit Luokka:Vuonna 1978 syntyneet Luokka:Elävät henkilöt
The Plains

__NOTOC__ The Plains on suomalais-yhdysvaltalaisen kokeellisen musiikin artistin Vukin toinen studioalbumi. Se julkaistiin 28. huhtikuuta 2009 levymerkillä Johanna Kustannus. == Vastaanotto == Albumi sai positiivisen vastaanoton. Soundin Asko Kauppinen antoi albumille neljä tähteä viidestä, kehuen musiikkia oivaltavaksi ja täysin uudenlaiseksi. Desibelin Antti Hurskainen pitää albumia hajanaisuudestaan huolimatta vahvana näyttönä artistin taidoista. Myös Rumban toimittaja myöntää Plainsissa olevan sulateltavaa vaikka albumi onkin kokonaisuutena ehjä. == Kappaleet == # # # # # # # # # == Arvostelut == * Desibeli.net: * Rumba: positiivinen * Soundi: == Aiheesta muualla == * The Plains discogs.com -sivustolla == Lähteet == Luokka:Vukin albumit Luokka:Vuoden 2009 albumit
Gjensidige Forsikring

Gjensidige Forsikring on norjalainen yleisiä vakuutuspalveluja tarjoava konserniyritys. Vakuutuksia myydään yksityisille ja yritysasiakkaille paitsi Norjassa, myös Ruotsissa, Tanskassa, Virossa, Latviassa ja Liettuassa. Näissä maissa toimii emokonserniin kuuluva paikallinen tytäryhtiö. Yrityksen henkilökuntaan kuului (2014) Norjassa 2 284, Tanskassa 651, Baltian maissa 383 ja Ruotsissa 207 henkeä. Yrityshistoria kattaa jo 200 vuotta, sillä Gjensidige Forsikring katsoo toimintansa alkaneen vuonna 1816 perustetuista norjalaisista keskinäisistä kassoista tulipalojen varalle. Neljäkymmentä vuotta myöhemmin Ole Jacob Broch perusti henkivakuutusyhteisö Gjensidigen (livforsikringsselskapet Gjensidige). Oman ilmoituksensa mukaan Gjensidige olisi markkinaosuudella mitaten noussut vuosina 2013–2015 Norjan suurimmaksi yleisvakuutusyhtiöksi ohi If-vahinkovakuutusyhtiön. Näitä kahta huomattavasti pienempi yleisvakuuttaja Norjan markkinoilla oli Tryg. Yrityksen osake noteerataan Oslon pörssissä. Yhtiön osake kuului OBX-indeksiin keväällä 2016; tämä osakeindeksi seuraa Oslon pörssin 25 vaihdetuimman osakkeen kurssikehitystä. ==Lähteet== Luokka:OBX-indeksi Luokka:Norjalaiset pörssiyhtiöt Luokka:Oslo Luokka:Vakuutusalan palveluntarjoajat
Andrés Nocioni

Andrés Marcelo Nocioni (s. 30. marraskuuta 1979 Santa Fe) on argentiinalainen, myös Italian kansalaisuuden omaava, koripalloilija, olympiavoittaja ja Amerikan mestari. Nocioni on voittanut urallaan muun muassa Euroliigan mestaruuden, Intercontinental Cupin mestaruuden, Espanjan mestaruuden ja useasti Espanjan cup-mestaruuden.euroleague.net Vuosina 2004–2012 hän pelasi NBA:ssa kolmessa eri joukkueessa, pisimpään Chicago Bullsissa. Argentiinan miesten maajoukkueessa Nocioni kuului maansa menestyneeseen sukupolveen, jonka kirkkain saavutus oli olympiakulta Ateenassa 2004. Pekingin kesäolympialaisissa 2008 Nocionin edustama Argentiina ylsi pronssille ja Lontoon kesäolympialaisissa 2012 neljänneksi. Yhdysvaltain MM-kilpailuissa 2002 Argentiina saavutti hopeaa ja vuoden 2006 MM-kilpailuissa se sijoittui neljänneksi. Lisäksi Nocioni voitti maajoukkueessa mitaleja Amerikan- mestaruuskilpailuista.Liga ACB Nocioni päätti maajoukkueuransa Rio de Janeiron kesäolympialaisiin 2016https://sportando.basketball/en/national- teams/national-teams/209780/manu-ginobili-and-andres-nocioni-retire-from- argentina-national-team.html . == Lähteet == * Andrés Nocioni Bio, Stats, and Results Olympics at Sports-Reference.com * Andrés Nocioni NBA Stats Basketball-Reference.com * Andrés Nocioni Europe Stats Basketball- Reference.com * Profiili euroleague.net * Profiili Liga ACB === Viitteet === == Aiheesta muualla == * Andrés Nocioni FIBA Archive Luokka:Argentiinalaiset koripalloilijat Luokka:Italialaiset koripalloilijat Luokka:Argentiinalaiset olympiavoittajat Luokka:Vuonna 1979 syntyneet Luokka:Elävät henkilöt
Andreja Koblar

Andreja Koblar (o.s. Grašič, s. 2. syyskuuta 1971 Kranj) on slovenialainen ampumahiihtäjä. Hän edusti aktiiviurallaan SC Tržič -seuraa. Hänen puolisonsa on alppihiihtäjä Jernej Koblar. Koblar osallistui olympialaisiin 1994–2002 ja MM-kilpailuihin 1995–2005. Naganon olympialaisissa 1998 hän sijoittui normaalimatkalla (15 km) viidenneksi ja pikakilpailussa (7,5 km) 12:nneksi. Salt Lake Cityssä 2002 hän oli pikakilpailussa kymmenes, takaa-ajokilpailussa (10 km) kahdeksas ja 4 × 7,5 kilometrin viestissä kuudes. Koblar sijoittui MM- kilpailuissa Antholzissa 1995 pikakilpailussa kuudenneksi, Ruhpoldingissa 1996 normaalimatkalla 11:nneksi ja Brezno-Osrbliessa 1997 takaa-ajossa 15:nneksi. Vuoden 1999 MM-kilpailuissa hän oli Kontiolahdella pikakilpailussa ja takaa- ajossa yhdeksäs sekä Oslossa yhteislähtökilpailussa neljäs ja normaalimatkalla yhdestoista. Oslon MM-kilpailuissa 2000 hän sijoittui pikakilpailussa 11:nneksi, Pokljukassa 2001 normaalimatkalla seitsemänneksi ja pikakilpailussa 12:nneksi. Koblar sijoittui maailmancupin kokonaiskilpailussa neljänneksi kaudella 1995–1996, kuudenneksi 1997–1998 ja kahdeksanneksi 1994–1995. Hän voitti maailmancupin osakilpailun normaalimatkalla Brezno-Osrbliessa kaudella 1995–1996, Naganossa 1996–1997 ja Östersundissa 1997–1998. Hän sijoittui maailmancupin osakilpailuissa lisäksi neljä kertaa toiseksi ja kaksi kertaa kolmanneksi. == Lähteet == Luokka:Slovenialaiset ampumahiihtäjät Luokka:Vuonna 1971 syntyneet Luokka:Elävät henkilöt
Mowi

Mowi ASA (1.1.2019 saakka Marine Harvest ASA) on norjalainen elintarvikealan yritys, yksi maailman suurimmista kaloja ja muita mereneläviä elintarvikkeiksi tuottava yhtiöistä. Se on maailman suurin lohen tuottaja, jolla on monia omia kalankasvattomoja useassa maassa. Vuonna 2015 yhtiö tuotti yhteensä 420 000 tonnia lohta. Mowi työllistää 11 700 henkeä ja sillä on toimintaa 24 maassa. Lohta, ruijanpallasta, kuorrutettuja, savustettuja tai muuten käsiteltyjä kalatuotteita viedään noin 70 maahan. Vuonna 2015 yhtiön liikevaihto oli noin 28 miljardia Norjan kruunua. Yhtiö tulkitsee toimtansa alkaneen vuonna 1965. Tuolloin MOWI-yhtiö alkoi toimia lohentuotannon (kalankasvatuksen) parissa Norjassa. Jo vuonna 1969 Hydro hankki 50 prosentin omistusosuuden MOWI- yhtiöstä, 1985 se lunasti loput yhtiöstä. Vuonna 1983 yhtiö osti tuotantoyhtiöitä Skotlannista ja Irlannista. Vuonna 1998 nimeksi muutettiin Hydro Seafood. Vuonna 2000 Nutreco ostaa Hydro Seafoodin ja yhtiö saa nykynimensä Marine Harvest. Vuonna 2006 Panfish-yhtiö osti Marine Harvestin; seuraavana vuonna Panfish muutti nimensä Marine Harvestiksi. Vuonna 2014 yhtiö listautui New Yorkin pörssiin. Nykyään kalankasvattamoja on Norjassa, Skotlannissa, Kanadassa, Chilessä, Irlannissa ja Färsaarilla. Yrityksen osake noteerataan Oslon pörssissä. Yhtiön osake kuului OBX-indeksiin keväällä 2016; tämä osakeindeksi seuraa Oslon pörssin 25 vaihdetuimman osakkeen kurssikehitystä. ==Katso myös== * SalMar ==Lähteet== Luokka:Norjalaiset pörssiyhtiöt Luokka:Norjalaiset elintarvikeyhtiöt Luokka:Kala- ja äyriäistuotteet Luokka:Kalankasvatus Luokka:Euronext 100 -indeksi Luokka:OBX- indeksi
Joseph Parker

Lupesoliai La'auli Joseph Dennis Parker (s. 9. tammikuuta 1992 Auckland, Uusi- Seelanti) on uusiseelantilainen raskaansarjan nyrkkeilijä. Hän oli WBO-liiton raskaansarjan maailmanmestari joulukuusta 2016 maaliskuuhun 2018 ja on voittanut PABA:n, WBO:n Oriental ja Afrikan, sekä OPBF:n ja WBA:n Oseanian raskaansarjan tittelit.Joseph Parker - Boxer boxrec.com Viitattu 2.5.2018 == Nyrkkeilyura == Parker oli amatööriurallaan Uuden-Seelannin amatöörien raskaansarjan mestari vuosina 2010 ja 2011. Hän saavutti myös hopeaa nuorten kesäolympialaisissa 2010. Parker siirtyi sittemmin 2012 ammattilaiseksi. === Ammattilaisura === Parker otteli ensimmäisen ammattilaisottelunsa 5. heinäkuuta 2012 Dean Garmonswayta vastaan, jonka hän voitti teknisellä tyrmäyksellä. Sittemmin Parker otteli uransa kuudennessa ottelussa Francois Botha vastaan kesäkuussa 2013. The Trusts Stadiumilla käyty ottelu päättyi Parkerin voittoon teknisellä tyrmäyksellä. Voiton myötä hän pääsi ottelemaan seuraavaksi NZNBF:n Uuden-Seelannin raskaansarjan mestaruudesta Afa Tatupua vastaan. Parker voitti mestaruuden teknisellä tyrmäyksellä. 10. joulukuuta 2016 Parker voitti Andy Ruiz Junioria vastaan käydyn ottelun enemmistöpäätöksellä nousten näin WBO liiton hallitsevaksi maailmanmestariksi. Parker hävisi uransa ensimmäisen kerran maailmanmestaruusottelussa Anthony Joshualle Cardiffissa Isossa-Britanniassa 31. maaliskuuta 2018 pistein. == Saavutukset == *PABA raskaansarjan mestaruus (kerran, puolustanut kuusi kertaa) **PABA raskaansarjan avoin mestaruus (kerran) *WBO Oriental raskaansarjan mestaruus (kerran, puolustanut kahdeksan kertaa) *WBO Afrikan raskaansarjan mestaruus (kerran, puolustanut kaksi kertaa) *OPBF raskaansarjan mestaruus (kerran) **OPBF raskaansarjan avoin mestaruus (kerran) *WBA Oseaanian raskaansarjan avoin mestaruus (kerran) == Lähteet == Luokka:Uusiseelantilaiset nyrkkeilijät Luokka:Vuonna 1992 syntyneet Luokka:Elävät henkilöt
Yinchuan

Yinchuan (, pinyin: Yínchuān Shì) on Ningxian hui-kansan autonomisen alueen pääkaupunki Kiinassa. Se on prefektuuritason kaupunki. Kaupungin pinta-ala on 9 555 neliökilometriä ja väkiluku noin 2 miljoonaa (vuonna 2010). Yínchuān on suomeksi hopeinen joki. ==Historia== Vuonna 119 eaa. Yinchuan tunnettiin Lian- nimisenä piirikuntana. 500-luvulla jaa. sen nimi muutettiin muotoon Huaiyuan. Tang-dynastian romahtaessa vuonna 907 Yinchuanin alueen valloittivat tanguttien paimentolaiskansa, jotka perustivat läntisen Xia-dynastian (1038-1227). Yinchuan toimi valtakunnan pääkaupunkina. Läntinen Xia-dynastia kukistui puolestaan mongoleille vuonna 1227 ja mongolien Yuan-dynastiaa seurasivat Ming-dynastia (1368-1644) ja sittemmin Qing-dynastia (1644-1911). Näiden dynastioiden aikana Yinchuanista tuli Ningxia-nimisen prefektuurin pääkaupunki. Ningxian maakunta muodostettiin osista Gansun maakuntaa ja Sisä- Mongoliaa vuonna 1929. Maakunta lakkautettiin vuonna 1954, mutta vuonna 1958 perustettiin Ningxian hui-kiinalaisten autonominen alue, jonka pääkaupungiksi Yinchuan päätyi. Vielä 1950-luvulla kaupungissa ei ollut nykyaikaista teollista toimintaa, mutta joitakin tehtaita alettiin siirtää maan rannikolta Yinchuaniin ja teollinen kehittyminen johti kaupungin huomattavaan kasvuun. == Hallinnollinen jako == Piirikuntatasolla kaupunki jaetaan kolmeen kaupunkipiiriin, yhteen piirikuntatason kaupunkiin ja kahteen piirikuntaan: ; Kaupunkipiirit (3) * 1. Xingqing (兴庆区) * 2. Jinfeng (金凤区) * 3. Xixia (西夏区) ; Piirikuntatason kaupunki (1) * 4. Lingwu (灵武市) ; Piirikunnat (2) * 5. Yongning (永宁县) * 6. Helan (贺兰县) ==Talous== Yinchuanin teollisuus on keskittynyt koneteollisuuteen ja rakennusmateriaalien valmistukseen. Shizuishanista noin 100 kilometriä kaupungista pohjoiseen tehdyt huomattavat kivihiililöydöt ovat johtaneet myös kemianteollisuuden kasvuun. Yinchuanin ympäröivillä alueilla harjoitetaan maataloutta ja alue on tunnettu tuottoisuudestaan. Yinchuan on alueen pääasiallinen maataloustuotteiden kauppapaikka. Paikallisiin maataloustuotteiden erikoisuuksiin kuuluvat esimerkiksi susimarjat ja Nostoc flagelliforme -levä, jota käytetään kiinalaisessa keittiössä etenkin uutenavuotena. ==Liikenne== Aina 1950-luvulle saakka kaupungin pääasiallinen liikenneväylä oli Keltainenjoki. Sittemmin on rakennettu maanteitä Baotouhun, Lanzhouhun, Wuweihin ja Xi’aniin. Vuodesta 1958 kaupunki on ollut osa myös Lanzhoun ja Baotoun välistä rautatietä. Yinchuanin lentokenttä avattiin 1990-luvulla ja se sijaitsee kaupungin kaakkoispuolella. ==Väestö== Yinchuanin asukasluku oli vuoden 2010 väestönlaskennan mukaan 1 993 088. Noin kolmannes kaupungin asukkaista on islamia harjoittavia hui-kiinalaisia ja kaupungilla on tästä syystä kulttuurillisia ja taloudellisia yhteyksiä muihin muslimimaihin. == Lähteet == == Aiheesta muualla == * China Western Film Studios (www.chinawfs.com) Luokka:Ningxian kaupungit Luokka:Ningxian prefektuurit
City Hunter (televisiosarja)

Cinty Hunter (kansainvälinen nimi, suom. Kaupunki Metsästäjä, alun perin ) on televisioyhtiö SBS:n esittämä eteläkorealainen TV-sarja. Sen päärooleissa ovat Lee Min-ho, Park Min-young ja Lee Jon-hyuk. == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset toimintasarjat Luokka:SBS:n televisiosarjat
49 il

49 il (kansainvälinen nimi, suom. '49 päivää', alun perin ) on televisioyhtiö SBS:n esittämä eteläkorealainen televisiosarja, jota lähetettiin 16. maaliskuuta–19. toukokuuta 2011 välisenä aikana. Sen päärooleissa ovat Lee Yo- won, Nam Gyu-ri, Jung Il-woo ja Jo Hyun-jae. ==Lähteet== == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset fantasiasarjat Luokka:SBS:n televisiosarjat
Areumdaun geudaeege

Areumdaun geudaeege (, ) on televisioyhtiö SBS:n esittämä eteläkorealainen TV- sarja. Sen päärooleissa ovat Sulli, Choi Minho ja Lee Hyun-woo. Sarja perustuu japanilaiseen mangaan Hanazakari no Kimitachi e (lyhennettynä Hana-Kimi). == Lähteet == == Aiheesta muualla == * Viralliset kotisivut Luokka:2010-luvun eteläkorealaiset draamasarjat Luokka:Eteläkorealaiset komediasarjat Luokka:SBS:n televisiosarjat
Geu gyeoul, baram-i bunda

Geu gyeoul, baram-i bunda (, ) on televisioyhtiö SBS:n esittämä eteläkorealainen draamasarja. Sen päärooleissa ovat Jo In-sung, Song Hye-kyo ja kim Bum. == Aiheesta muualla == * Viralliset kotisivut * Luokka:2010-luvun eteläkorealaiset draamasarjat Luokka:SBS:n televisiosarjat
Gunnar Albrecht

Gunnar Ernst Fredrik Albrecht (27. joulukuuta 1874 Vihti – 31. tammikuuta 1947 Helsinki) oli suomalainen varatuomari, joka toimi Postihallituksen pääjohtajana vuodesta 1919 lähtien ja edelleen 1927 perustetun Posti- ja lennätinlaitoksen ensimmäisenä pääjohtajana vuoteen 1943 saakka.Pääjohtaja G. E. F. Albrecht 60-vuotias, Aamulehti, 27.12.1934, nro 348, s. 4, Kansalliskirjaston digitaaliset aineistot. Viitattu 25.12.2024 Albrechtin vanhemmat olivat henkikirjoittaja, kruununvouti ja tilanomistaja Ernst Kuno Fredrik Albrecht (1844–1885) ja Kristina Sofia Alexandra Krumhorn. Hän pääsi ylioppilaaksi 1893 (Läroverket för gossar och flickor) ja suoritti Helsingin yliopistossa oikeustutkinnon 1897 ja ylemmän hallintotutkinnon 1907. Albrecht sai varatuomarin arvon vuonna 1900.Ylioppilasmatrikkeli 1853–1899 : Ernst Kuno Fredrik Albrecht Albrecht toimi Suomen senaatin kanslistina 1904–1910 ja protokollasihteerinä 1910–1918. Hän oli viimeksi senaatin kulkulaitostoimituskunnan esittelijäsihteerinä 1918–1919. Postilaitoksen pääjohtajana hän oli 1919–1927 ja posti- ja lennätinhallituksen pääjohtajana 1927–1943. Albrecht edusti Suomea useissa kansainvälisessä kongressissa ja solmi Suomen puolesta kymmeniä kansainvälisiä sopimuksia posti-, lennätin-, puhelin-, radio- ja ilmailulainsäädännön alalla. Hänet tunnettiin Suomen ilmailuolojen kehittäjänä, ja hän oli Suomen Aeroklubin kunniajäsen vuodesta 1920. Albrecht toimi myös pankkialalla Uudenmaan Osakepankin ja Käsityöläis- osakepankin julkisena asiamiehenä, ja oli vuodesta 1919 alkaen Postisäästöpankin hallituksen puheenjohtajana. Hän teki useita opintomatkoja eri Euroopan maihin. Albrecht oli naimisissa vuodesta 1902 Eugenie Garoffin kanssa. == Lähteet == Luokka:Suomalaiset juristit Luokka:Valtionlaitosten johtajat Luokka:Vuonna 1874 syntyneet Luokka:Vuonna 1947 kuolleet
Love (yhdysvaltalainen televisiosarja)

Love on yhdysvaltalainen romanttinen komediasarja, jonka ovat luoneet Judd Apatow, Paul Rust ja Lesley Artin. Sen pääosia esittävät Gillian Jacobs ja Rust. Loven ensimmäinen, 10 jakson mittainen kausi julkaistiin Netflixissä 19. helmikuuta 2016. Viimeinen kausi julkaistiin vuonna 2018. == Rooleissa == == Lähteet == == Aiheesta muualla == * Luokka:2010-luvun yhdysvaltalaiset draamakomediasarjat Luokka:Netflix-alkuperäissarjat Luokka:Yhdysvaltalaiset romanttiset komediat
John Pombe Magufuli

John Pombe Magufuli (29. lokakuuta 1959 – 17. maaliskuuta 2021) oli Tansanian presidentti marraskuusta 2015 kuolemaansa asti maaliskuussa 2021. == Elämäkerta == === Nuoruus ja ministerin ura === Magufuli syntyi 29. lokakuuta 1959 Chaton alueella Victorianjärven rannikolla Tansanian luoteisosassa. Kertomansa mukaan hän varttui köyhissä oloissa. Ennen poliittista uraansa hän opiskeli kemiaa ja matematiikkaa Dar es Salaamin yliopistoss ja työskenteli näiden aineiden opettajana ja teollisuudessa. Magufulista tuli kansanedustaja Chaton vaalipiiristä vuonna 1995. Hän edusti hallitsevaa Chama Cha Mapinduzi (CCM) -puoluetta. Magufuli nousi nopeasti puolueen hierarkiassa. Vuosina 1995–2000 hän oli julkisten hankkeiden varaministeri ja vuosina 2000–2005 täysi ministeri. Magufuli valvoi virassa useiden triljoonien šillinkien suurhankkeita. Silti esimerkiksi entinen pääministeri Joseph Warioba kuvaili häntä korruptoitumattomaksi. Vuosina 2006–2009 hän väitteli kemian tohtoriksi Dar es Salaamin yliopistosta. === Presidenttinä === Magufulista tuli CCM- puolueen ehdokas presidentinvaaleissa vuonna 2015. Nimitystä pidettiin tuolloin yllättävänä, sillä Magufulia ei pidetty puolueen sisäpiirin jäsenenä. Vaaleissa hän sai 58 prosenttia äänistä ja voitti entisen pääministerin Edward Lowassan. Presidenttinä Magufuli pyrki vähentämään korruptiota ja samaan aikaan siirtämään valtion menoja kohteisiin, jotka hyödyttävät kansalaisia enemmän kuin valtaeliittiä. Hän esimerkiksi siirsi rahaa parlamenttikauden aloitusillallisista sairaalasänkyihin. Suoran toiminnan miehen maineen saanut Magufuli tuli suosituksi myös kotimaansa ulkopuolella ja etenkin muissa Itä- Afrikan maissa. Vuonna 2020 pidetyissä presidentinvaaleissa Magufuli sai 84 prosenttia äänistä. Oppositio piti vaaleja vilpillisinä. Toisella virkakaudella Magufulista tuli yksi tunnetuimmista Afrikan koronavirus- skeptikoista. Toukokuussa 2020 Magufuli julisti koronavirusepidemian voitetuksi Jumalan avulla. Tämän jälkeen tautitilanteesta ei annettu tietoja, ja hallinto pyrki estämään asiasta kertomisen tiedotusvälineissä. Magufuli suhtautui skeptisesti myös kohdunkaulan syövän rokotuksiin, joiden tarkoitukseksi hän uskoo tyttöjen tekemisen hedelmättömiksi. Magufuli kuoli 17. maaliskuuta 2021 sairaalassa Dar es Salaamissa. Varapresidentti Samia Suluhun tiedotuksen mukaan kuolinsyynä olivat sydänongelmat. Presidentti oli nähty julkisuudessa ennen kuolemaansa edellisen kerran helmikuun lopulla. Opposition mukaan presidentti oli saanut covid-19-tartunnan ja oli sairaalahoidossa Keniassa. Viralliseksi kuolinsyyksi on vahvistettu sydänsairausMagufulin virallinen kuolinsyy oli sydänsairaus, Helsingin Sanomat 1.4.2021. == Yksityiselämä == Magufuli oli viiden lapsen isä. Uskonnoltaan hän oli katolinen. Magfulin kannattajat pitivät häntä perinteisten perhearvojen puolustajana. Magufuli itse kuvaili innoittajakseen Tansanian perustajaa Julius Nyerereä. == Lähteet == Luokka:Tansanian presidentit Luokka:Vuonna 1959 syntyneet Luokka:Vuonna 2021 kuolleet
Rusada

Venäjän antidopingtoimisto (, lyh. , RUSADA) on Venäjän antidopingtoimisto. Rusadan johtaja oli Nikita Kamajev siihen asti kunnes Maailman antidopingneuvosto Wada julkaisi joulukuussa 2015 raportteja Venäjällä varsinkin yleisurheilussa järjestelmällisesti harjoitetusta dopingin käytöstä. Kamajev erosi sen jälkeen. Hän otti yhteyttä Sunday Timesiin ja kertoi julkistavansa tekeillä olevassa kirjassaan Venäjän salaisen suunnitelman, kuinka tuloksia parannetaan dopingaineilla. Kamajev kuoli epäselvissä oloissa. Aiemmin myös toinen Rusadan johtoon kuulunut, vuosina 2008–2010 Rusadan puheenjohtajana toiminut Vjatšeslav Sinev, kuoli Wadan julkistuksen jälkeen. == Lähteet == Luokka:Doping Venäjällä
Luukkola

Luukkola on kylä Puumalassa. Siihen kuuluu kaksi varsinaista kylää, Junninmäki ja Luukkola ja muutamia epävirallisia kyliä. Kyläkeskuksen ohi virtaa Luukkolanvirta. Luukkolassa on maatiloja ja vuokrattavia lomamökkejä, joista Canoe Camp Laajalahdessa on palveluja melojille ja pyöräilijöille.Veskansankylät.fi Paikallinen nähtävyys on Suursuon laidalla toiminut sammaltehdas 1925–1973. Sinne ei ole opasteita. Suolta tehtaalle johtaneet ratakiskot purettiin 1980-luvulla. Alueen omistaa nykyisin Metsähallitus, ja Suursuo kuuluu soidensuojeluohjelmaan. ==Lähteet== Luokka:Puumalan kylät
Jean Heiberg

Jean Hjalmar Dahl Heiberg (19. joulukuuta 1884 Oslo – 27. toukokuuta 1976 Oslo) oli norjalainen taidemaalari. Häntä opetti ainakin Matisse. Heiberg oli Oslon taideakatemian professori 1935–1955 ja johtaja 1946–1955. Heibergin tyyli muistutti varsinkin Matissen koristeellista tyyliä, mutta tähän Heiberg liitti paljon persoonallista, rakenteellista kiinteyttä. Heiberg teki Norjan ekspressionismia edustavaa, viileän koristeellista, selkeäviivaista taidetta. Hän vaikutti paljon maansa modernin taiteen suuntautumiseen. == Lähteet == Luokka:Norjalaiset taidemaalarit Luokka:Vuonna 1884 syntyneet Luokka:Vuonna 1976 kuolleet
Toulouse School of Economics

Toulouse School of Economics (TSE) on Ranskan Toulousessa toimiva kauppakorkeakoulu. Se perustettiin vuonna 2006Classement des universités : Toulouse School of Economics comparable à Harvard ? . Sen johtaja on Jean Tirole, joka sai vuonna 2014 Ruotsin keskuspankin taloustieteen Alfred Nobelin muistopalkinnonToulouse School of Economics : Jean Tirole fait chauffer l’école . TSE tarjoaa sekä alemman ja ylemmän korkeakoulututkinnon, että tohtoritason opintojaToulouse School of Economics : Ah ! si toutes les facs étaient comme elle... . ==Lähteet== == Aiheesta muualla == *Virallinen kotisivu Luokka:Ranskan yliopistot ja korkeakoulut Luokka:Toulouse
Gunnar Heiberg

Gunnar Heiberg (1857–1929) oli norjalainen kirjailija, joka esiintyi kirjallisena radikaalina. Näytelmissään hän ilmentää terävää ihmismielen tutkisteluaOtavan Suuri Ensyklopedia, s. 4767. Uransa alussa Heiberg kirjoitti aikansa yhteiskunnallisten ja poliittisten ilmiöiden, muun muassa Ibsen- ja Bjørnson-kultin vastaisia näytelmiä. Hänen läpimurtoteoksensa olikin Ibseniä ja Bjørnsonia vastaan hyökkäävä Kong Midas. Hänen myöhemmissä näytelmissään on rakkauteen ja psykologisiin ilmiöihin liittyviä aineksia (muiden muassa Kjærlighedens tragedie). Heiberg kirjoitti myös esseitä. Heiberg on haudattu Oslon Vestre gravlund -hautausmaalle. == Teokset == *Kong Midas (1889) *Kunstnere (1893) *Folkeraadet (1897) *Kjærlighed til næesten (1903) *Kjærlighedens tragedie (1904) *Paradesengen (1913). ===Suomennettua tuotantoa=== * Parveke, suomentanut Aukusti Simelius. Kustannus-o.y. Osmo, 1906. * Kunniavuode: näytelmä (Paradesengen), suom. Ritva Arvelo, Helsinki: Yleisradio 1977 Heibergin tuotannosta on suomennettuja näytteitä antologiassa Skandinavian kirjallisuuden kultainen kirja, WSOY 1930 == Lähteet == == Aiheesta muualla == Luokka:Norjalaiset kirjailijat Luokka:Vuonna 1857 syntyneet Luokka:Vuonna 1929 kuolleet
Johan Ludvig Heiberg

Johan Ludvig Heiberg (14. joulukuuta 1791 Kööpenhamina, Tanska – 25. elokuuta 1860 Bonderup, Ruotsi) oli tanskalainen kirjailija, esteetikko ja kriitikko, jota on kutsuttu "makutuomariksi". Hän toi Ranskasta Tanskaan kevyen laulunäytelmän, vaudevillen. Vuosina 1849–1856 hän oli Det Kongelige Teaterin johtaja. Hän vaikutti suuresti Tanskan kirjalliseen ja esteettiseen makuun.Kodin suuri tietosanakirja, osa 4 vuodelta 1979, s. 124 Heiberg menestyi suuresti, ja hänen näytelmästään Elverøj tuli esitetyin tanskalainen draama. Muutenkin Heiberg elvytti maansa teatteritaidetta. Hänen näytelmistään on suomeksi esitetty "Ei" on parempi kuin "kyllä". Näytelmien lisäksi Heiberg kirjoitti viimeisteltyä runoutta, mietelyriikkaa sekä romansseja.WSOY:n Iso Tietosanakirja, osa 3 vuodelta 1995, s. 188 Hän vaikutti myös tutkimuksillaan 1800-luvun kulttuurielämään. Kriitikkona Heiberg loi maahansa uudenlaisen kritiikin. Hänen vanhempansa olivat Peter Andreas Heiberg ja kirjailija Thomasine Buntzen.. Heiberg oli naimisissa näyttelijä Johanne Luise Heibergin, o.s. Pätges, kanssa.Johanne Luise Heiberg Den Store danske. Viitattu 29.4.2020 == Suomennettuja teoksia == * Katsokaa peilistä kuvaistanne, yksinäytöksinen huvinäytelmä. U.W. Telén, 1912. * Ei on parempi kuin kyllä, 1-näytöksinen laulunäytelmä. Gummerus, 1926. == Lähteet == == Aiheesta muualla == * Vapaasti ladattavia Johan Ludvig Heibergin e-kirjoja Projekti Lönnrotilta ja Project Gutenbergilta Luokka:Tanskalaiset kirjailijat Luokka:Tanskalaiset kriitikot Luokka:Vuonna 1791 syntyneet Luokka:Vuonna 1860 kuolleet
Osmo (kirjankustantamo)

Kustannusyhtiö Osmo (Ventola ja kumpp.), myöhemmin (Karhula ja kumpp.) oli suomalainen kirjankustannusyhtiö, joka julkaisi parikymmentä teosta vuosina 1906–1909. Liikkeen osaomistaja ja toimitusjohtaja oli kotkalainen Matti Viljami Ventola.Lahden lehti no 171 4.11.1907, Kansalliskirjaston digitaalinen sanomalehtiarkisto Yritys siirtyi maaliskuussa 1908 uudelle omistajalle Jalmari Karhulalle Eurasta,Ilmoitus Länsi-Suomi 31.3.1908 nro 37, Kansalliskirjaston digitaalinen sanomalehtiarkisto joka julkaisi Kustannusliike Osmon nimellä Ellen Keyn tekstejä. ==Julkaisut== * Valfrid Hedman. Itämaalaisia haaveiluja, Helsinki: Kustannusyhtiö Osmo, 1906. (Kirjapaino: Etelä-Suomen kirjapaino-osakeyhtiö, Kotka) * Larin-Kyösti. Ad astra: yömaalarin unelma seitsemässä kuvaelmassa, Helsinki: Kustannusyhtiö Osmo (Ventola ja kumpp.), 1906. * Gunnar Heiberg. Parveke: kolme näytöstä, suomentanut Aukusti Simelius. Helsinki: Kustannus-o.y. Osmo, 1906. * Gustaf af Geijerstam. Kirja Pikku-veikosta: erään avioliiton romaani (ruotsink. alkuteos: Boken om lille-bror), suomentanut Aukusti Simelius. Helsinki: Kustannusyhtiö Osmo, 1907. * Rudolf Holsti. Aseellisesta rauhasta, Helsinki: Kustannusyhtiö Osmo, 1907. - (Yhteiskunnallisia tutkielmia; 1). * Kaarlo (Kalle Vilhelm) Korhonen. Talven yli, Helsinki: Kustannusyhtiö Osmo, 1907. * Alfred de Musset. Novelleja, suomentanut Martti Vuori. Helsinki: Kustannus-o.y. Osmo, 1907. * Eino I. Parmanen. Merkillisiä tapahtumia: kertomus, Helsinki: Kustannusyhtiö Osmo, 1907. - (Yhden markan kirjasto; n:o 1). * Juhani Sjöström. Mari: 4-näytöksinen näytelmä: 5 kuvaelmaa, Helsinki: Kustannusyhtiö Osmo, 1907. * N. R. af Ursin. Muistelmia matkoiltani Pohjoiseen ja Etelään. 2., ystäviänsä varten julaissut N. R. af Ursin. Kotka: Kustannusyhtiö Osmo, 1907. * Mikko Uotinen. Kevätvirroilta: runoja, Helsinki: Kustannus-yhtiö Osmo, 1907. * Anna Mathilda Cecilia Johannesdotter. Syvyydestä : muuan elämäntarina (ruots. alkuteos: Den undre världen), julkaissut Klara Johanson. Helsinki: Kustannusliike Osmo, 1907. * Ellen Key. Ajatuksia (otteita kirjailijattaren teoksesta: Elonuria). 1, tekijän luvalla suomentanut Aina Honkavaara. Eura: Kustannusliike Osmo, 1909. * Ellen Key. Ajatuksia (otteita kirjailijattaren teoksesta: Elonuria). 2, tekijän luvalla suomentanut Aina Honkavaara. Eura: Kustannusliike Osmo, 1909 * Ellen Key. Ajatuksia (otteita kirjailijattaren teoksesta: Elonuria). 3, tekijän luvalla suomentanut Aina Honkavaara. Eura: Kustannusliike Osmo, 1909. * Ellen Key. Kauneutta: kolme esitelmää, suomentanut Aina Honkavaara. Eura: Kustannusliike Osmo, 1909. * Ellen Key. Yhteiskuntakauneus (poimintoja). suomentanut Aina Honkavaara. Eura: Kustannusliike Osmo, 1909. * Ellen Key. Vuosisatain unelmia (poimintoja), suomentanut Aina Honkavaara. Eura: Kustannusliike Osmo, 1910. == Lähteet == Osmo
W. Weibull

Weibullsholm eli W. Weibull Ab oli Etelä-Ruotsissa Landskronan kaupungin läheisyydessä Weibullin veljesten omistama, Walfrid Weibullin 1870 perustama kasvinjalostusyritys. Jalostuksessa oli sekä pelto-, rehu- että vihanneskasvit. Jalostus perustui silloin uudenaikaiseen pedigree- ja risteytysmenetelmään. Viljelysten pinta-ala oli yhteenä 1,825 hehtaaria, lisäksi oli sopimusviljelyksiä. Yritykseen kuului kylvösiemenliike, joka myi jalostuslaitoksen tuotteita, sekä siementarkastuslaitos. Henkilökuntaan kuului 1920-luvun alussa johtajan lisäksi neljä tieteellisen koulutuksen saanutta kasvitieteilijää ja eri osastoja johtavia henkilöitä ja heidän apulaisiaan sekä muuta henkilökuntaa yhteensä noin 500 henkeä. Yritys julkaisi vuosikirjaa Weibulls årsbok vuodesta 1904 alkaen.Tietosanakirja osa 11, Tietosanakirjaosakeyhtiö 1922 s. 1449 hakusana "Weibullsholm" Nimi W. Weibull Ab on muodostettu vuonna 1929. Yritys siirtyi vuonna 1980 AB Cardolle ja vuonna 1986 Volvo. Sen jälkeen se kuului Volvon elintarvikeryhmälle Proventukselle vuoteen 1989, jolloin se siirtyi Procordialle, kunnes se 1993 fuusioitiin Svalöfs AB ja tällöin muodostettiin Svalöf Weibull AB, jonka nimi on vuodesta 2010 ollut Lantmännen SW Seed. == Lähteet == Luokka:Ruotsalaiset yritykset Luokka:Kasvinjalostus
Thomas Theodor Heine

Thomas Theodor Heine (1867–1948) oli jugendiaOtavan Suuri Ensyklopedia, s. 21414 edustanut syntyperältään saksanjuutalainen pilapiirtäjä ja taidemaalari. 1800-luvun lopulla Heine asetti näytteille koristeellisia maalauksia mutta jätti sitten tällaisen työn ja jatkoi uraansa melkein yksinomaan piirtäjänä. Hän teki sekä kirjankuvituksia että valtiollisia oloja ankarasti arvostelleita pilapiirroksia. Hänen pilakuviaan julkaistiin erityisinä kokoelmina.Iso tietosanakirja, osa 4 vuodelta 1932, palsta 565 Heine perusti Albert Langenin kanssa Simplicissimus-pilalehden ja oli lehden pääavustajana vuoteen 1933, jolloin hän poistui Saksasta. Elämänsä lopulla Heine asui Ruotsissa, missä julkaisi teokset Jag väntar på under (1944, suom. Odotan ihmettä) sekä Sällsamt händer (1947). ==Suomennetut teokset== * Th. Heine: Odotan ihmettä (Ich warte auf Wunder), suom. Sirkka Nuormaa ; runot: Eeva-Liisa Manner. Helsinki: Mantere, 1947. == Lähteet == == Aiheesta muualla == Luokka:Saksalaiset taidemaalarit Luokka:Saksalaiset kuvittajat Luokka:Saksalaiset pilapiirtäjät Luokka:Vuonna 1867 syntyneet Luokka:Vuonna 1948 kuolleet
Osmo (täsmennyssivu)

Osmo tarkoittaa seuraavia: *Osmo, miehen etunimi == Muita== * Osmo's Cosmos, imatralainen yhtye * Donitsi-Osmo, sarjakuvahahmo Sokeri-Sakarin (Socker- Conny) alkuperäinen nimi * Osmo, jälleenvakuutusosakeyhtiö (1899–1979) * Osmo, kirjankustannusyhtiö (1906–1909) * Osmo, fregatti
Iso Pelijärvi

Iso Pelijärvi on Pirkanmaalla Parkanossa Hoseuksessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Iso Pelijärvi on osa Vatajanjoen valuma-aluetta. == Maantietoa == Järven pituus on 1,3 kilometriä, leveys 400 metriä ja sen pinta- ala on 26 hehtaaria. Se sijaitsee Hoseuskankaan länsipuolella suoalueella olevien Takanevan ja Pelikohnon välissä. Järveä ympäröivät suot ovat tiheästi ojitettuja ja järveen onkin kaivettu lähes kolmekymmentä suo-ojaa. Suo-ojia myöten järveen laskee myös Iso Kivijärvi sekä Sompanevan turvetuotantoalueen kuivatusojat. Järven oma laskuoja Peliluoma lähtee sen eteläpäästä ja laskee puolen kilometrin jälkeen Vähä Pelijärveen. Rantaviivan pituus on 3,3 kilometriä. Rannat ovat pääasiassa suota, mutta esimerkiksi Rääsymäen ympäristö järven lounaisrannoilla on kangasmetsää. Rääsymäellä sijaisevatkin järven lähes kymmenen vapaa-ajan asuntoa. Niille johtaa tiet yhdystieltä 13344, johon pääsee kääntymällä pois valtatieltä 3 Hoseuksen risteyksessä. == Luonto == Iso Pelijärvi on matala ja rannoiltaan heinittynyt ja soistunut järvi. Siihen laskevat vedet ovat suoalueiden ja turvetuotantoalueen kuivatusojien hapanta suovettä, mikä laskee järven veden happamuustason happamaksi. Vesi on myös erittäin humuspitoista ja veden väri tummaa. Järven mataluus yhdessä humuspitoisuuden kanssa vaikeuttaa veden happipitoisuuden säilymistä tyydyttävänä koko talven yli. == Lähteet == Luokka:Vatajanjoen valuma-alue Luokka:Parkanon järvet
John Hampden

John Hampden (1594–1643) oli brittiläinen valtiomies. Hampden valittiin parlamenttiin vuonna 1621 edustamaan Grampoundin vaalipiiriä. Hän liittyi pian niihin parlamentin jäseniin, jotka vastustivat kuninkaan itsevaltaisia toimia. Hän kieltäytyi vuonna 1627 useiden muiden parlamentin jäsenten tapaan maksamasta kuningas Kaarle I:n määräämää pakkolainaa ja kymmenen vuotta myöhemmin laitonta laivaveroa, minkä vuoksi hän joutui oikeuteen. Hän hävisi mutta herätti rohkealla vastarinnallaan runsaasti huomiota. Vuonna 1640 hän sekä "lyhyessä parlamentissa" että "pitkässä parlamentissa" kuului puritaanisen opposition johtajiin.Iso tietosanakirja, osa 4 vuodelta 1932, palsta 354 Hampden oli pitkän parlamentin johtajista maltillisimpia, valistuneimpia ja rehellisimpiäTietosanakirja (1909), osa 3 vuodelta 1911, palsta 86. Hän oli yksi viidestä alahuoneen jäsenestä, jotka pelastuivat 4. tammikuuta 1642 alahuoneen istuntosalissa tapahtuneesta kuninkaan vangitsemisyrityksestä. Sisällissodan aikana Hampden oli parlamentin turvallisuusvaliokunnan jäsen. Hän sai kuolinhaavan monarkian puoltajien vastaisessa taistelussa. John Hampden oli Oliver Cromwellin serkku. == Lähteet == ==Aiheesta muualla== *The John Hampden Society Luokka:Vuonna 1594 syntyneet Luokka:Vuonna 1643 kuolleet Luokka:Brittiläiset poliitikot
Hakojärvi (Parkano, Jylhänkylä)

Hakojärvi on Pirkanmaalla Parkanossa Hoseuksessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Hakojärvi on osa Vatajanjoen valuma-aluetta. == Maantietoa == Järven pituus on 850 metriä, leveys 250 metriä ja sen pinta-ala on 16 hehtaaria. Se sijaitsee Sompanevan turvetuotantoalueen ja Iso Venesjärven ja Vähä Venesjärven välisellä alueella. Järvi jää soiden täplittämällä alueella Kettusaaren ja Kotkasaaren väliin. Järven länsipuolen suo on tiheästi ojitettu, mutta luoteenpuoleinen suota ei ole juurikaan ojitettu. Järveen on kaivetty yli kymmenen suo-ojaa. Järven oma laskuoja Hakoluoma lähtee järven kaakkoispäästä ja se yhtyy kahden kilometrin jälkeen Venesjokeen, joka laskee Iso Venesjärven pohjoispäähän. Rantaviivan pituus on 2,1 kilometriä. Järven itärannat eivät ole kovin soistuneita. Pääosin itärannoilla, mutta myös Kettusaaressa, sijaitsee vapaa-ajan asuntoja. Niille johtaa tiet metsäautetieltä, joka haarautuu yhdystieltä 13344. == Lähteet == Luokka:Vatajanjoen valuma-alue Luokka:Parkanon järvet
Mae Hong Son

Mae Hong Son () on samannimisen provinssin pääkaupunki Luoteis-Thaimaassa. Kaupunki sijaitsee noin 270 kilometriä luoteeseen Chiang Maista. Kaupungista tuli alueen pääkaupunki vuonna 1874. ==Lähteet== ==Aiheesta muualla== Luokka:Thaimaan kaupungit